มาหัวหิน ตั้งใจมาทานที่นี่เลย ผิดหวังครับ มาดึกเกือบ 2ทุ่ม คนยังแยอะ คงเป็นลูกค้าชุดสุดท้าย สั่งที่เด็ดๆเลยครับ คนวงในแนะนำ กระพงทอดน้ำปลา ข้าวผัดปู ปูม้านึ่ง จากนั้นก็สั่งตามแนะนำ ปลาหมึกผัดไข่เค็ม ตามด้วย ต้มยำรวมมิตรทะเลน้ำข้น หอยหวานลวก
          กระพงทอดน้ำปลา ปลาทอดทานแล้ว คิดว่าปลาไม่สดปลาแช่แข็ง เคยทานที่อื่นดีกว่านี้แยอะ แต่ก็ปกติครับบางร้านก็ทำปลาไม่อร่อย
          ข้าวผัดปู พอใช้ครับ แต่ถ้าเป็นคนชอบหวานอร่อยครับ เพราะรสชาติหวานโดดเลย เคยทานของอร่อยกว่านี้ แต่ก็ปกติครับบางร้านก็ทำข้าวผัดไม่อร่อย
          ต้มยำรวมมิตรทะเลน้ำข้น อันนี้รสชาติใช้ได้เลย
          ปลาหมึกผัดไข่เค็ม อันนี้ให้พอใช้ แต่น่าสังเกต ทำไมปลาหมึกจานนี้ มีแต่หนวดปลาหมึก ส่วนตัวไปไหนครับ รึว่าปลาหมึกยักษ์
          หอยหวานเป็นๆลวก เน้นนะครับว่า เป็นๆ เพราะถามก่อนสั่ง โลละ 400.- หอยเป็นๆนะครับ "ครับหอยเป็นๆครับ" เนื้อเหนียว บางตัวเหม็น หอยแช่น้ำเเข็งแน่ๆ แต่ก็อาจปกติครับบางร้านเด็กเสริฟอาจไม่รู้เรื่องตอนทำ
          อันสุดท้าย ปูม้านึ่ง อันนี้สั่งกับคนจัดที่นั่งให้ น่าจะระดับหัวหน้าพนักงานครับ ปูม้าเป็น โลละ 550.- ปูขนาดกี่ตัวโลครับ เขาบอกว่า 3-4 ตัวโล โอเคผมเอา 2 ตัวใหญ่ๆ กี่ขีดก็ว่ามา เขาจัดให้ครับ 2 ตัว 8 ขีดครับ กินปูม้านึ่งประจำ ดูไงก็ไม่ถึง แต่ก็อาจปกติ ตอนนึ่งปูคงหด หรือว่าไม่ปกติครับ
          ทำอาหารอร่อยไม่อร่อย แล้วแต่ร้านและคุณภาพวัคถุดิบที่คุณมี ถ้าไม่อร่อยผมให้ 2 ดาว แต่ถ้าไม่ซื่อสัตย์ต่อลูกค้าให้ 1 ดาว น่าจะโอเคนะครับ แต่ก็อาจเป็นเรื่องปกติก็ได้นะครับ
          ลองมาทานดู ต้องลองเองครับ ความชอบในรสชาติ แต่ละคนไม่เหมือนกัน ก็ระวัง อาหารประเภท ราคาตามนำหนักเท่านั้นนะครับ